Bekende ‘Days of Our Lives’-akteur oorledeJohn Aniston saam met sy dogter Jennifer Aniston (Foto: Chris Delmas/AFP) John Aniston, wat bekend was vir sy rol in die gewilde sepie Days of Our Lives, is in die ouderdom van 89 oorlede. Aniston het dekades lank die rol van Victor Kiriakis in die sepie gespeel. Hy was ook die pa van die aktrise Jennifer Aniston. Sy het laat Maandag bevestig dat haar pa op 11 November oorlede is. “Jy was een van die mooiste mense wat ek ooit geken het. Ek is so dankbaar dat jy in vrede die hemele ingesweef het – en sonder pyn,” het sy gesê. Days of Our Lives het op sy amptelike Facebook-blad ’n kort video-huldeblyk aan Aniston geplaas en geskryf: “Ons harte is gebreek oor die verlies van ons geliefde familielid John Aniston. Ons is lief vir jou John. Jou legende sal voortleef.” Aniston het sedert 1985 in die sepie verskyn en is vroeër vanjaar op die Daytime Emmy Awards met ’n Emmy-toekenning vir lewenslange prestasie vereer. Aniston is in 1933 op Kreta, Griekeland, gebore. Hy het onder meer ook in die TV-reekse Search for Tomorrow, The West Wing, Gilmore Girls en Mad Men verskynings gehad. Days of our Lives' John Aniston Dies Our hearts are broken over the loss of our beloved family member John Aniston. We love you John. Your legend will live on. #DaysOfOurLives #Days Posted by Days of our Lives on Monday, November 14, 2022